Komisijos sprendimas
2002 m. balandžio 26 d.
nustatantis produktų, kuriuos reikia patikrinti pasienio kontrolės poste pagal Tarybos direktyvą 97/87/EB, sąrašą
(pranešta dokumentu Nr. C(2002) 1527)
(tekstas svarbus EEE)
(2002/349/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius produktų, įvežamų į Bendriją iš trečiųjų šalių, veterinarinių patikrinimų organizavimą [1], ypač į jos 3 straipsnio 5 dalį,
kadangi:
(1) Siekiant aiškumo, Direktyvos 97/78/EB 2 straipsnio 2 dalies a punkte nurodyti gyvūninės kilmės produktai turėtų būti įtraukti į vieną sąrašą kartu su atitinkamu produkto Animo kodu, taip pat, kad būtų lengviau naudotis, nurodant atitinkamą KN (Kombinuotosios nomenklatūros) antraštę.
(2) Tačiau šis sąrašas neturėtų būtų siejamas ir neturėtų daryti poveikio nei augaliniams produktams, kuriems taikomas veterinarinis patikrinimas, numatytas Direktyvos 97/78/EB 19 straipsnyje, nei tos pačios direktyvos 16 straipsnyje nurodytiems produktams, kuriems netaikomi veterinariniai patikrinimai.
(3) Taip pat svarbu, kad patikrinimų procedūra būtų taikoma ir sudėtiniams produktams, kurių sudėtyje yra tik nedidelis gyvūninės kilmės produktų procentas, siekiant išvengti skirtingo aiškinimo skirtinguose pasienio kontrolės postuose ir tokiu būdų prekybos iškraipymo; tačiau turint omenyje šio dalyko sudėtingumą ir būtinumą įvertinti pavojingumą - prireikus, atitinkamam moksliniam komitetui Bendrijos lygmeniu - kol kas privalo galioti nacionalinės taisyklės.
(4) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Priede išvardytiems produktams taikomas veterinarinis patikrinimas pasienio kontrolės postuose pagal Direktyvos 97/78/EB nuostatas.
2 straipsnis
Priede pateiktas gyvūninės kilmės produktų sąrašas neturi įtakos Direktyvos 97/78/EB 16 straipsnyje nurodytoms išimtims arba 19 straipsnyje nurodytam augalinės kilmės produktų sąrašui.
3 straipsnis
Nukrypstant nuo 1 straipsnio, sudėtiniams produktams, kurių sudėtyje yra tik nedidelis gyvūninės kilmės produktų procentas, toliau taikomos nacionalinės taisyklės.
Pirma dalis taikoma tik tol, kol bus atliktas sudėtinių produktų, kuriems privalomas veterinarinio patikrinimo režimas, pavojingumo įvertinimas.
4 straipsnis
Šis sprendimas skirtas valstybėms narėms.
Priimta Briuselyje, 2002 m. balandžio 26 d.